Több halálos áldozata van a kosarei téves bombázásnak
Egy szombaton nyilvánosságra került videófelvétel tanúsága szerint a NATO eredeti állításával szemben egynél bizonyosan több halálos áldozata van a Koszovói Felszabadítási Hadsereg (UCK) kosarei bázisa ellen tévedésbõl végrehajtott NATO-támadásnak.
A felvételt egy jó UCK-kapcsolatokkal rendelkezõ független operatõr készítette, s többek között látható rajta egy barátja teteme fölött zokogó katonanõ, valamint az, ahogyan teherautóra rakják a romok közül elõkerülõ halottakat.

A bázis elleni légitámadás súlyos csapást mért a jugoszláv kormány ellen harcoló UCK-ra. Az albánok április 9-én foglalták el a támaszpontot, s mind katonailag, mind propaganda-szempontból ezt tekintették az utóbbi idõszak legnagyobb sikerének. Kosare az újoncok összegyûjtésének helyszíne, s innen indultak az UCK csapatai bevetéseikre az albán-jugoszláv határ térségében. Az UCK számos alkalommal kalauzolt el a bázisra nyugati újságírókat, s az egyenruhás csapatokról készült felvételek - mint a Reuters május 1-jén készült, itt látható fotója - bizonyították: a jugoszláv kormány állításaival ellentétben az UCK nem semmisült meg.

Jamie Shea, a NATO szóvivõje kijelentette: a bombázásra azért került sor, mert a szövetség nem értesült arról, hogy a kosarei bázist már nem a jugoszláv kormányerõk, hanem az albán szeparatisták ellenõrzik. Shea szerint Hasim Taci UCK-vezetõ "technikai hibának" tartja az esetet, és arra kérte a NATO-t, fokozza jugoszláv-ellenes erõfeszítéseit. Shea kijelentette: az UCK és a NATO katonai vagy politikai vezetõi között nincs hivatalos kapcsolat.

© Copyright Reuters Limited. © Hungarian translation Origo. Minden jog fenntartva.
A jelen képernyõ Reuters-tartalmának a Reuters írásbeli engedélye nélkül történõ közzététele vagy terjesztése kifejezetten tilos.

Ajánló:

Korábban: